***Z M L U V A O D I E L O***

uzatvorená podľa § 536 a nasl. zákona č. 513/1991 Zb. (Obchodný zákonník) v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov

**čl. I.**

**Zmluvné strany**

**Objednávateľ:**

Názov : Mesto Trenčín

Sídlo: Mierové nám. č.1/2, 911 64 Trenčín

Zastúpenie: Mgr. Richard Rybníček, primátor mesta

IČO: 00312037

DIČ: 2021079995

Bankové spojenie: ČSOB, a.s.

IBAN: SK61 7500 0000 0000 2558 1243

Tel.: 032 650 44 26

web: www.trencin.sk

E-mail: trencin@trencin.sk

Kontaktná osoba Ing. Gallo Dominik

pre účely tejto zmluvy:

E- mail:           dominik.gallo@trencin.sk

(ďalej len: „Objednávateľ“)

**Zhotoviteľ**:

Názov:

Sídlo:

Zastúpený:

Oprávnený na rokovanie:

Bankové spojenie:

číslo účtu:

IBAN:

IČO:

DIČ:

IČ DPH:

Obchodný register:

Oddiel:

Vložka číslo:

Tel.:

E-mail:

 (ďalej len: „Zhotoviteľ“)

spoločne ako „***Zmluvné strany***“

**čl. Il.**

**Predmet zmluvy**

1. Predmetom tejto zmluvy je záväzok zhotoviteľa zhotoviť dielo: **„Osvetlenie priechodov pre chodcov Inovecká Dlhé Hony“** a to za podmienok dohodnutých v tejto zmluve a v rozsahu výkazu výmer, ktorý tvorí prílohu č. 1 tejto zmluvy a v súlade s Technickou správou a Situáciou, ktoré boli neoddeliteľnou súčasťou Výzvy na predkladanie ponúk.
2. Zhotoviteľ je povinný vykonať predmet zmluvy uvedený v článku II. tejto zmluvy (t. z.: „dielo“) odborne, kvalitne a za podmienok uvedených v tejto zmluve.
3. Zhotoviteľ sa zaväzuje vykonať pre objednávateľa dielo: **„Osvetlenie priechodov pre chodcov Inovecká Dlhé Hony“** (ďalej len „dielo“ alebo „predmet zmluvy“) v súlade s  *Výzvou na predkladanie ponúk* a s cenovou ponukou predloženou zhotoviteľom, pričom výzva aj cenová ponuka sú obom zmluvným stranám známe, boli zmluvnými stranami odovzdané a považujú ich za súčasť tejto zmluvy.

**čl. lll.**

**Miesto a termín plnenia**

1. Zhotoviteľ sa zaväzuje, že zhotoví a dodá predmet zmluvy uvedený v čl. II tejto zmluvy v nasledovných termínoch:

|  |  |
| --- | --- |
| *Etapa* | *Termín* |
| Odovzdanie staveniska: | Najneskôr do 5 pracovných dní po dni, v ktorom nadobudne účinnosť táto zmluva. Táto zmluva nadobúda platnosť dňom jej podpisu oprávnenými zástupcami oboch zmluvných strán a  účinnosť nadobudne v súlade s § 47a ods. 2 zákona č. 40/1964 Zb. Občiansky zákonník v platnom znení dňom nasledujúcim po jej zverejnení, nie však skôr, ako dňom nasledujúcim po dni, v ktorom nadobudnú právoplatnosť všetky potrebné povolenia/ rozhodnutia/súhlas príslušného orgánu pre uskutočnenie samotnej stavby. |
| Začatie prác: | V deň odovzdania staveniska |
| Kompletné ukončenie prác: | Najneskôr do 8 týždňov od odovzdania staveniska. |

1. Ak zhotoviteľ pripraví dielo alebo jeho dohodnutú časť na odovzdanie pred dohodnutým termínom, zaväzuje sa objednávateľ toto dielo prevziať aj v skoršom ponúknutom termíne, pokiaľ bude dielo zhotovené riadne, v súlade s platnými technickými normami a touto zmluvou.
2. V prípade, ak sa v priebehu plnenia tejto zmluvy vyskytne potreba uskutočniť práce, ktoré nie sú zhrnuté v tejto zmluve, je zhotoviteľ povinný ihneď o tejto skutočnosti písomne informovať objednávateľa. Následne objednávateľ začne rokovanie o riešení vzniknutej situácie so zhotoviteľom. Všetky prípadné naviac práce musia byť pred ich vykonaním vopred odsúhlasené a vopred upravené písomným dodatkom k tejto zmluve, príp. novou zmluvou. V prípade porušenia tohto ustanovenia má objednávateľ právo odstúpiť od tejto zmluvy a zároveň má nárok na zmluvnú pokutu vo výške 5% z ceny diela uvedenej v čl. IV tejto zmluvy. Vyššie uvedenou zmluvnou pokutou nie je dotknutý nárok objednávateľa na náhradu škody, ktorá mu vznikla v dôsledku porušenia tejto povinnosti v plnej výške a to aj v prípade, ak vzniknutá škoda prevyšuje výšku zmluvnej pokuty.
3. V prípade vzniku zhotoviteľom nezavinených prekážok „vyššej moci“ znemožňujúcich riadne plnenie diela sa aplikujú ustanovenia čl. XII. tejto zmluvy. Toto ustanovenie platí aj v prípade, ak je objednávateľ v omeškaní s poskytnutím dohodnutého spolupôsobenia. O týchto skutočnostiach sa uvedie riadne podpísaný záznam  s odôvodnením, v opačnom prípade nie sú dôvodom pre postup podľa prvej vety.
4. Objednávateľ sa zaväzuje, že riadne dokončené dielo prevezme a zaplatí za jeho zhotovenie dohodnutú cenu.
5. Zmluvné strany sa dohodli, že miestom uskutočnenia realizácie kompletného predmetu Zmluvy je križovatka ulíc Dlhé Hony a Inovecká.

 **čl. IV.**

**Cena predmetu zmluvy**

1. Cena za predmet zmluvy uvedený v článku II. tejto zmluvy je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov a v súlade s ponukou zhotoviteľa ako pevná zmluvná cena diela, jednostranne nemenná a predstavuje:

Cena bez DPH: ……………….. EUR

Slovom: ……………………………….. EUR

DPH 20%: ……………….. EUR

Slovom: ……………………………….. EUR

Cena vrátane DPH: ……………….. EUR

Slovom: ……………………………….. EUR

*DOPLNÍ UCHÁDZAČ*

\*V prípade, ak je Zhotoviteľ identifikovaný pre DPH v inom členskom štáte EÚ alebo je zahraničnou osobou z tretieho štátu a miesto dodania služby je v SR, tento Zhotoviteľ nebude pri plnení Zmluvy fakturovať DPH. Vo svojej ponuke však musí uviesť príslušnú sadzbu a výšku DPH podľa zákona č. 222/2004 Z.z. a cenu vrátane DPH. Objednávateľ nie je zdaniteľnou osobou a v tomto prípade je registrovaný pre DPH podľa § 7 a/alebo § 7a zákona č. 222/2004 Z.z. a bude povinný odviesť DPH v SR podľa zákona č. 222/2004 Z.z..

/text tohto odseku ohľadne DPH je možné vypustiť, pričom toto nebude považované za nedodržanie textu zmluvy/

1. V cene uvedenej v ods. 1 tohto článku sú zahrnuté všetky náklady súvisiace so zhotovením predmetu zmluvy, t.j. tovary, služby, práce, doklady, dokumenty a pod. súvisiace s naplnením predmetu tejto zmluvy. Zhotoviteľ nie je oprávnený v súvislosti s plnením podľa tejto zmluvy požadovať od Objednávateľa žiadnu ďalšiu odplatu nad cenu uvedenú v ods. 1 tohto článku.
2. V prípade, ak Zhotoviteľ nie je platcom DPH, a v priebehu realizácie diela sa stane platcom DPH, zaväzuje sa, že dohodnutú cenu neprekročí. T.z., že cena podľa ods. 1 tohto článku bude považovaná za cenu s DPH.

**čl. V.**

**Platobné podmienky**

1. Zhotoviteľ bude predmet zákazky fakturovať až po riadnom zhotovení celého diela (t. z. až po ukončení celého plnenia tejto zmluvy, po dodaní všetkých dodávok a potrebných dokladov a uskutočnení všetkých prác a po odstránení všetkých prípadných vád a nedorobkov) a to jednorazovo bezhotovostným stykom na základe jednej faktúry so splatnosťou 30 dní odo dňa doručenia faktúry Objednávateľovi. Objednávateľ neposkytuje zhotoviteľovi preddavky ani zálohy.
2. Podkladom pre vystavenie faktúry bude súpis skutočne uskutočnených prác a príp. dodaných tovarov potvrdený oprávneným zástupcom objednávateľa, prípadne stavebným dozorom objednávateľa. Splatnosť faktúry je uvedená v ods. 1 tohto článku. Za deň úhrady sa považuje deň odpísania predmetnej sumy z účtu objednávateľa  na účet zhotoviteľa.
3. Faktúra musí obsahovať všetky údaje, ktoré vyžaduje platná právna úprava Slovenskej republiky. Údaje na faktúre musia byť v súlade s údajmi uvedenými v uzatvorenej zmluve. V prípade, že faktúra nebude obsahovať predpísané náležitosti, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry objednávateľovi.

**čl. Vl.**

**Odovzdanie a prevzatie diela**

1. Zhotoviteľ písomne vyzve objednávateľa najneskôr 2 dni pred dohodnutým termínom dokončenia diela k záverečnému prevzatiu.
2. Dielo sa bude považovať za riadne a úplne dodané až po ukončení celého plnenia tejto zmluvy, po dodaní všetkých dodávok a potrebných dokladov a uskutočnení všetkých prác a po odstránení všetkých prípadných vád a nedorobkov. Až do odstránenia všetkých prípadných zistených vád a nedorobkov však nie je dielo považované za riadne odovzdané. O prevzatí diela spíšu strany zápis, ktorý obsahuje najmä: zhodnotenie akosti vykonaných prác, prehlásenie zhotoviteľa, že dielo odovzdáva a prehlásenie objednávateľa, že dielo preberá. Jedno vyhotovenie protokolu (v originálnom vyhotovení) je zhotoviteľ povinný odovzdať objednávateľovi, v opačnom prípade sa dielo nepovažuje za riadne odovzdané.
3. Pri odovzdaní diela je zhotoviteľ povinný predložiť objednávateľovi všetky doklady potrebné k uvedeniu diela do prevádzky a jeho užívaniu, ak takéto doklady vyplývajú z príslušných právnych predpisov a STN noriem (vydané odborne spôsobilými osobami). V prípade nedodania týchto dokladov však nie je dielo považované za riadne odovzdané. Všetky tieto doklady a dokumenty musia byť dodané v slovenskom jazyku alebo českom jazyku (príp. v pôvodnom jazyku a musí byť doložený preklad do slovenského alebo českého jazyka).
4. Dňom riadneho odovzdania diela prechádza na objednávateľa vlastnícke právo k dielu.

**čl. VII.**

**Záručná doba a vady diela**

1. Zhotoviteľ zodpovedá za to, že predmet tejto zmluvy bude mať počas záručnej doby vlastnosti dohodnuté v zmluve.
2. Záručná doba na celý predmet zmluvy je 5 rokov a začína plynúť odo dňa odovzdania diela objednávateľovi.
3. Zhotoviteľ zodpovedá za vady, ktoré má predmet zmluvy v čase jeho odovzdania objednávateľovi. Za vady, ktoré sa prejavili po odovzdaní diela zodpovedá zhotoviteľ vtedy, ak boli spôsobené porušením jeho povinností.
4. V prípade, že počas záručnej doby sa zistí vada na zrealizovanom diele, objednávateľ písomne upozorní zhotoviteľa na tento jav. Zmluvné strany sa dohodli, že počas záručnej doby má objednávateľ právo požadovať a zhotoviteľ povinnosť bezplatne odstrániť zistené a reklamované vady.
5. Zhotoviteľ sa zaväzuje začať s odstraňovaním vád predmetu diela v čo najkratšom, technicky možnom čase, najneskôr však do 2 pracovných dní od uplatnenia reklamácie objednávateľom.
6. Zhotoviteľ sa zaväzuje odstrániť reklamované vady do 10 dní od začatia ich odstraňovania, ak nedôjde k písomnej dohode o inom termíne a ku ktorej sa zhotoví obojstranne potvrdený zápis.

**čl. VIII.**

**Zmluvné pokuty a náhrada škody**

1. Popri iných ustanoveniach tejto zmluvy, má objednávateľ právo na nasledovné zmluvné pokuty:
	1. V prípade, že zhotoviteľ nedodá predmet zmluvy v dohodnutom termíne (t.z. nedodá dielo riadne a včas), objednávateľ má právo na zmluvnú pokutu vo výške 150 € za každý, aj začatý deň omeškania.
	2. V prípade, ak zhotoviteľ neprevezme stavenisko v lehote uvedenej v čl. III ods. 1 tejto zmluvy, má objednávateľ nárok na zmluvnú pokutu vo výške 100,- € za každý, aj začatý deň omeškania.
	3. V prípade nedodržania lehoty uvedenej v čl. VII. bod 5 alebo 6 tejto zmluvy zhotoviteľom má objednávateľ nárok na zmluvnú pokutu vo výške 150,- € za každý, aj začatý deň omeškania.
	4. Objednávateľ má právo na zmluvnú pokutu vo výške 100,- € za každé porušenie povinnosti ustanovenej v tejto zmluve, pokiaľ v zmluve nie je ustanovené inak (napr. ak nedodrží povinnosti vyplývajúce z čl. X ods. 4; z čl. X ods. 11, a pod.).

Zmluvná pokuta je splatná do 7 dní odo dňa doručenia výzvy na jej uhradenie Zhotoviteľovi.

1. Vyššie uvedenými zmluvnými pokutami nie je dotknutý nárok na náhradu škody, ktorá vznikla v dôsledku porušenia povinností vyplývajúcich z tejto zmluvy v plnej výške a to aj v prípade, ak vzniknutá škoda prevyšuje výšku zmluvnej pokuty.
2. V prípade omeškania objednávateľa s úhradou faktúry, zhotoviteľ má právo na úrok z omeškania vo výške 0,03 % z dlžnej sumy za každý, aj začatý deň omeškania.

**čl. IX.**

**Spolupôsobenie objednávateľa**

1. V prípade, ak sa v priebehu prác vyskytne potreba ďalších podkladov alebo spolupráce, objednávateľ sa zaväzuje, že poskytne zhotoviteľovi primerané spolupôsobenie na základe písomnej výzvy zhotoviteľa, tak aby mohol byť dodržaný termín plnenia uvedený v čl. III tejto zmluvy.

**čl. X.**

**Osobitné ustanovenia**

1. Zhotoviteľ je povinný počas zhotovenia predmetu zmluvy udržiavať na mieste realizácie predmetu Zmluvy poriadok a čistotu. Zároveň je zhotoviteľ povinný dodržiavať podmienky platných a účinných VZN Trenčín a aj iné právne predpisy Slovenskej republiky a záväzné predpisy EÚ, najmä predpisy týkajúce sa bezpečnosti a ochrany zdravia pri práci, nelegálnej práce, a iné.
2. Zhotoviteľ je povinný počas zhotovenia predmetu zmluvy vykonávať zemné práce v ochranných pásmach existujúcich inžinierskych sietí ručne a so zvýšenou opatrnosťou.
3. Počas realizácie je zhotoviteľ povinný vykonávať práce spôsobom, aby občania nemali zneprístupnený priechod do obydlia, prevádzok a aby práce obmedzovali pohyb osôb iba v nevyhnutnom rozsahu.
4. Zhotoviteľ je povinný pred začatím zhotovovania diela označiť stavenisko na viditeľnom mieste tabuľou s rozmermi formátu min. A2 s údajmi podľa § 43i ods. 3 písm. b) zákona č. 50/1976 Zb. o územnom plánovaní a stavebnom poriadku (stavebný zákon) a zachovávať viditeľnosť tohto označenia počas celej doby zhotovovania diela, pričom náklady na jeho osadenie a následnú likvidáciu sú zahrnuté v cene za zhotovenie diela podľa čl. IV zmluvy. Informačná tabuľa bude obsahovať text s názvom stavby, obchodné meno Objednávateľa, obchodné meno Zhotoviteľa, meno zodpovedného stavbyvedúceho popr. meno stavebného dozoru, číslo rozhodnutia ktorým bola stavba povolená, termín predpokladaného začatia a ukončenia diela, ako aj prípadné ďalšie informácie požadované všeobecne záväznými právnymi predpismi / záväznými podmienkami určenými príslušným stavebným úradom. Ak je to vyžadované všeobecne záväznými právnymi predpismi je Zhotoviteľ zároveň povinný osadiť stavenisko dopravným značením. V takom prípade je Zhotoviteľ povinný po celú dobu zhotovovania diela zabezpečiť funkčnosť umiestneného dopravného značenia, t. j. dopravné značenie musí byť po celú dobu výstavby pravidelne kontrolované a náležite udržiavané.
5. Objednávateľ má právo kedykoľvek počas zhotovovania diela kontrolovať (aj to aj spôsobom uvedeným v nasledujúcom odseku tohto článku), či je dielo zhotovované riadne, kvalitne a odborne. Zhotoviteľ je povinný poskytnúť objednávateľovi pri uplatňovaní tohto jeho práva všetku potrebnú súčinnosť. V prípade porušenia tejto povinnosti, má objednávateľ nárok na zmluvnú pokutu vo výške 200,- € za každé neposkytnutie súčinnosti alebo neumožnenie kontroly (a to aj za neumožnenie uplatnenia práva objednávateľa uvedeného v nasledujúcom odseku tohto článku), a to aj opakovane a zároveň má objednávateľ právo odstúpiť od tejto zmluvy. Vyššie uvedenou zmluvnou pokutou nie je dotknutý nárok na náhradu škody, ktorá vznikla v dôsledku porušenia povinností vyplývajúcich z tejto zmluvy v plnej výške a to aj v prípade, ak vzniknutá škoda prevyšuje výšku zmluvnej pokuty.
6. Objednávateľ má právo, za účasti znalca, ktorého si vyberie, vykonať pred odovzdaním a prevzatím diela, ale aj kedykoľvek počas zhotovovania diela sondy a/alebo iné merania, prípadne má právo odobrať vzorky z materiálov použitých pri zhotovovaní diela a to najmä za účelom zistenia, či je dielo zhotovované riadne a v súlade s touto zmluvou a projektom. V prípade, ak výsledky sond, meraní alebo odobratých vzoriek budú poukazovať na to, že dielo nie je zhotovované riadne, v súlade s touto zmluvou a/alebo projektom, má právo neprevziať takto zhotovené dielo. Zároveň má objednávateľ právo odstúpiť od tejto zmluvy a tiež má právo požadovať od zhotoviteľa aj úhradu preukázaných nákladov na vykonanie sond alebo iných meraní, ktorých výsledky poukazovali na to, že dielo nie je zhotovované riadne, v súlade s touto zmluvou a/alebo projektom. V prípade, ak výsledky sond, meraní alebo odobratých vzoriek budú poukazovať na to, že dielo nie je zhotovované riadne, v súlade s touto zmluvou a/alebo projektom a zároveň, ak podľa vyjadrenia znalca bude možné tieto vady a chyby odstrániť, tak platí, že objednávateľ môže odstúpiť od zmluvy o dielo až po márnom uplynutí lehoty na odstránenie prípadných nedostatkov. Lehota na odstránenie nedostatkov bude 3 pracovné dni, pokiaľ sa zmluvné strany nedohodnú písomne na dlhšej lehote s tým, že o tieto dni sa nepredlžuje celkový termín na zhotovenie diela. V prípade, ak podľa vyjadrenia znalca nebude možné tieto vady a chyby odstrániť, tak platí, že objednávateľ môže odstúpiť od zmluvy o dielo okamžite.
7. Pri vedení stavebného denníka počas realizácie diela sa budú zmluvné strany riadiť ustanoveniami § 46d zákona č.50/1976 Zb. (Stavebný zákon) v platnom znení.
8. Do stavebného denníka môžu robiť záznamy len stavbyvedúci zhotoviteľa, prípadne jeho zástupca a stavebný dozor objednávateľa, prípadne iný poverený zástupca objednávateľa, resp. projektant stavby.
9. Zhotoviteľ je povinný viesť odo dňa prevzatia staveniska stavebný denník, do ktorého bude denne zaznamenávať všetky skutočnosti podstatné pre naplnenie tejto zmluvy – postup realizácie prác, kvalitu vykonávania prác, prípadné odchýlky od projektovej dokumentácie. Záznamy vedie stavbyvedúci, resp. jeho zástupca a priebežne ich bude potvrdzovať stavebný dozor objednávateľa, prípadne iný poverený zástupca objednávateľa, resp. projektant stavby.
10. V stavebnom denníku musia obe zmluvné strany reagovať na zápisy najneskôr do troch pracovných dní po dátume ich vyhotovenia. Ak zmluvná strana, ktorej bol zápis určený do troch pracovných dní na zápis nereaguje, považuje sa zápis za súhlasne potvrdený.
11. V prípade, ak pri zhotovovaní diela bude nevyhnutné akýmkoľvek spôsobom zasahovať do prevádzky verejného osvetlenia, je zhotoviteľ povinný bezprostredne po zistení potreby zásahu, avšak vždy pred jeho zrealizovaním, oznámiť túto skutočnosť správcovi verejného osvetlenia na tel. č. +421915758050 a na dispečing na tel. č. +421905316690. Zhotoviteľ je vždy povinný postupovať pri zhotovovaní diela tak, aby bola funkčnosť prevádzky verejného osvetlenia dotknutá len na nevyhnutne potrebnú dobu za súčinnosti a v súlade s pokynmi správcu verejného osvetlenia.

**čl. XI.**

**Odstúpenie od zmluvy**

1. Objednávateľ je oprávnený odstúpiť od zmluvy v prípadoch špecifikovaných v iných ustanoveniach tejto zmluvy a v prípade podstatného porušenia tejto zmluvy zo strany zhotoviteľa. Zmluvné strany považujú za podstatné porušenie tejto zmluvy, najmä ak zhotoviteľ :
	1. bude meškať s termínom plnenia podľa tejto zmluvy o viac ako 2 dni,
	2. ak zhotoviteľ bude preukázateľne vykonávať práce vadné, t.j. v rozpore s podmienkami dohodnutými v tejto zmluve. Musí ísť o vady, na ktoré bol zhotoviteľ objednávateľom v priebehu zhotovenia diela písomne upozornený, a ktoré napriek tomuto upozorneniu neodstránil v primeranej lehote poskytnutej k tomuto účelu, pričom dodatočne poskytnutá lehota na nápravu bude 3 pracovné dni, pokiaľ sa zmluvné strany nedohodnú písomne na dlhšej lehote s tým, že o tieto dni sa nepredlžuje celkový termín na zhotovenie diela,
	3. v rozpore s  ustanovením tejto zmluvy zastavil práce na zhotovení diela,
	4. bez predchádzajúceho súhlasu objednávateľa, prevedie všetky, alebo niektoré práva a záväzky vyplývajúce z tejto zmluvy na tretie osoby,
	5. v prípade, ak zhotoviteľ neprevezme stavenisko v lehote uvedenej v čl. III ods. 1 tejto zmluvy,
	6. v prípade porušenia iných povinností vyplývajúcich z ustanovení tejto zmluvy, ak napriek písomnému upozorneniu objednávateľa nedôjde k náprave ani v dodatočne poskytnutej lehote, pričom dodatočne poskytnutá lehota na nápravu bude 3 pracovné dni, pokiaľ sa zmluvné strany nedohodnú písomne na dlhšej lehote s tým, že o tieto dni sa nepredlžuje celkový termín na zhotovenie diela (napr. v príp. porušenia povinností vyplývajúcich z čl. X ods. 4; z čl. X ods. 11, a pod.).
2. V prípade, ak je objednávateľ v omeškaní s úhradou faktúry o viac ako 30 dní po uplynutí lehoty jej splatnosti, alebo v prípade, ak napriek opakovanej písomnej výzve zhotoviteľa objednávateľ neposkytuje zhotoviteľovi súčinnosť, ktorá je nevyhnutná pre riadne plnenie tejto zmluvy, je zhotoviteľ oprávnený odstúpiť od zmluvy na základe písomného oznámenia doručeného objednávateľovi.

**čl. XII.**

**Vyššia moc**

1. Pre účely tejto zmluvy sa za vyššiu moc považujú skutočnosti od zmluvných strán nezávislé a zmluvnými stranami objektívne neovplyvniteľné, napr.: vojna, mobilizácia, povstanie, generálny štrajk, živelné pohromy a pod. (ďalej len „vis major“ alebo „vyššia moc“).
2. Pokiaľ skutočnosti vis major spôsobia objektívnu, dočasnú alebo trvalú nemožnosť plnenia jednotlivých zmluvných podmienok/povinností, je dotknutá/povinná strana povinná to písomne oznámiť oprávnenej strane. Lehoty uvedené v tejto zmluve alebo zákone sa na čas trvania skutočnosti označenej ako vis major dočasne pozastavujú; musí však byť o ich výskyte urobená zmienka v stavebnom denníku, s presným označením ich začiatku a charakteru. Po skončení trvania skutočnosti označenej ako vis major plynú pozastavené lehoty plynule ďalej s tým, že nadväzujú na časť lehôt už uplynulých pred ich pozastavením v dôsledku vis major. Počas trvania vis major alebo bezprostredne po jej skončení môže ktorákoľvek zo zmluvných strán navrhnúť z tohto dôvodu zmenu príslušných ustanovení zmluvy týkajúcich sa ceny diela a lehoty na vykonanie diela alebo navrhnúť dohodu o zrušení tejto zmluvy, ak vis major spôsobí následky takej povahy, že predmet tejto zmluvy bude objektívne nevykonateľný. Pokiaľ nedôjde k dohode zmluvných strán, môže ktorákoľvek zo zmluvných strán od tejto zmluvy odstúpiť.
3. V prípade výskytu takých nepriaznivých poveternostných podmienok znemožňujúcich riadne plnenie diela, príslušný termín sa predlžuje o počet dní, počas ktorých boli práce prerušené. O týchto skutočnostiach sa uvedie riadne podpísaný záznam v stavebnom denníku s odôvodnením, inak nie sú dôvodom na predĺženie termínu zhotovenia diela.

**čl. XIII.**

**Záverečné ustanovenia**

1. Táto zmluva nadobúda platnosť dňom jej podpisu oprávnenými zástupcami oboch zmluvných strán a  účinnosť nadobudne v súlade s § 47a ods. 2 zákona č. 40/1964 Zb. Občiansky zákonník v platnom znení dňom nasledujúcim po dni jej zverejnenia, nie však skôr, ako dňom nasledujúcim po dni, v ktorom nadobudnú právoplatnosť všetky potrebné povolenia/rozhodnutia/súhlas príslušného orgánu pre uskutočnenie samotnej stavby. Nadobudnutie účinnosti  tejto Zmluvy bude Zhotoviteľovi oznámené najneskôr do 5 dní. Právoplatnosť potrebných povolení/rozhodnutí/súhlasu príslušného orgánu, povoľujúceho výstavbu diela je teda podmienkou nadobudnutia účinnosti tejto Zmluvy pre všetky práce, tovary a služby, ktoré sú jej predmetom. V prípade, ak táto zmluva nenadobudne účinnosť do 31.12.2022 táto zmluva zaniká.

2. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy.

3. Táto zmluva je vyhotovená v 5 rovnopisoch, z ktorých objednávateľ po jej podpísaní obdrží tri a zhotoviteľ dve vyhotovenia.

4. Vzťahy touto zmluvou neupravené sa riadia ustanoveniami Obchodného zákonníka v platnom znení.

5. Všetka komunikácia objednávateľa a zhotoviteľa bude prebiehať v slovenskom jazyku (príp. českom jazyku) a pre prípad sporu bude rozhodné právo SR.

6. Neoddeliteľnou súčasťou tejto zmluvy je príloha č.1 –Opis predmetu a technická špecifikácia, príloha č. 2 – výkaz výmer.

V Trenčíne, dňa ...................... V ................., dňa .............................

Objednávateľ: Zhotoviteľ:

................................………........... ................................………............

 Mgr. Richard Rybníček

 primátor mesta Trenčín

Príloha č.1 – Opis predmetu, technická špecifikácia

Príloha č.2 – Výkaz výmer